ddrg/super_eurlex huggingface dataset:
98/740/EY: Komission päätös, tehty 14 päivänä joulukuuta 1998, kolmansista maista, joiden osalta ei ole tehty erityispäätöstä, peräisin olevien simpukoiden, piikkinahkaisten, vaippaeläinten ja merikotiloiden terveystodistusten vahvistamisesta tehdyn päätöksen 96/333/EY muuttamisesta (tiedoksiannettu numerolla K(1998) 4046) (ETA:n kannalta merkityksellinen teksti)



Virallinen lehti nro L 354 , 30/12/1998 s. 0065 - 0065



KOMISSION PÄÄTÖS, tehty 14 päivänä joulukuuta 1998, kolmansista maista, joiden osalta ei ole tehty erityispäätöstä, peräisin olevien simpukoiden, piikkinahkaisten, vaippaeläinten ja merikotiloiden terveystodistusten vahvistamisesta tehdyn päätöksen 96/333/EY muuttamisesta (tiedoksiannettu numerolla K(1998) 4046) (ETA:n kannalta merkityksellinen teksti) (98/740/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista elävien simpukoiden tuotannossa ja saattamisessa markkinoille 15 päivänä heinäkuuta 1991 annetun neuvoston direktiivin 91/492/ETY (1), sellaisena kuin se on viimeksi muutettuna direktiivillä 97/79/EY (2), ja erityisesti sen 9 artiklan, sekä katsoo, että kolmansista maista, joiden osalta ei ole tehty erityispäätöstä, peräisin olevien simpukoiden, piikkinahkaisten, vaippaeläinten, ja merikotiloiden terveystodistusten vahvistamisesta 3 päivänä toukokuuta 1996 tehtyä komission päätöstä 96/333/EY (3), sellaisena kuin se on muutettuna päätöksellä 97/589/EY (4), sovelletaan 31 päivään joulukuuta 1998, komission päätöksessä 97/20/EY (5), sellaisena kuin se on muutettuna päätöksellä 98/572/EY (6), vahvistetaan luettelo sellaisista kolmansista maista, jotka täyttävät vastaavuusvaatimukset simpukoiden, piikkinahkaisten, vaippaeläinten ja merikotiloiden tuotannon ja markkinoille saattamisen edellytysten osalta; luettelon II osassa määritellään sellaiset kolmannet maat, joista voidaan tehdä väliaikainen päätös neuvoston päätöksen 95/408/EY (7), sellaisena kuin se on viimeksi muutettuna päätöksellä 98/603/EY (8), perusteella, päätöksessä 95/408/EY vahvistetaan, että tätä luetteloa sovelletaan 31 päivään joulukuuta 2000; terveystodistusten voimassaoloaikaa olisi siten muutettava sen yhdenmukaistamiseksi väliaikaisten luetteloiden voimassaoloajan kanssa, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 96/333/EY 5 artiklassa ilmaisu "31 päivään joulukuuta 1998" ilmaisulla "31 päivään joulukuuta 2000". 2 artikla Tämä päätös on osoitettu kaikille jäsenvaltioille. Tehty Brysselissä 14 päivänä joulukuuta 1998. Komission puolesta Franz FISCHLER Komission jäsen (1) EYVL L 268, 24.9.1991, s. 1 (2) EYVL L 24, 30.1.1998, s. 31 (3) EYVL L 127, 25.5.1996, s. 33 (4) EYVL L 238, 29.8.1997, s. 47 (5) EYVL L 6, 10.1.1997, s. 46 (6) EYVL L 277, 14.10.1998, s. 42 (7) EYVL L 243, 11.10.1995, s. 17 (8) EYVL L 289, 28.10.1998, s. 36
98/745/EY: Neuvoston päätös, tehty 17 päivänä joulukuuta 1998, riskiaineksen käytön kieltämisestä tarttuvien spongiformisten enkefalopatioiden vuoksi tehdyn komission päätöksen 97/534/EY muuttamisesta



Virallinen lehti nro L 358 , 31/12/1998 s. 0113 - 0113



NEUVOSTON PÄÄTÖS, tehty 17 päivänä joulukuuta 1998, riskiaineksen käytön kieltämisestä tarttuvien spongiformisten enkefalopatioiden vuoksi tehdyn komission päätöksen 97/534/EY muuttamisesta (98/745/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (3) ja erityisesti sen 19 artiklan, ottaa huomioon komission ehdotuksen, sekä katsoo, että komissio teki 30 päivänä heinäkuuta 1997 päätöksen 97/534/EY (4) riskiaineksen käytön kieltämisestä tarttuvien spongiformisten enkefalopatioiden vuoksi; mainittua päätöstä sovelletaan 1 päivästä tammikuuta 1999, pysyvä eläinlääkintäkomitea ei ole antanut myönteistä lausuntoa komission alkuperäisestä ehdotuksesta toimenpiteiksi; tämän vuoksi komissio on tehnyt neuvostolle ehdotuksen direktiivin 89/662/ETY 17 artiklan mukaisesti toteutettaviksi toimenpiteiksi, jotka neuvoston on annettava kahden viikon kuluessa, ja päätöksen 97/534/EY tekemisen jälkeen tapahtunut kehitys on johtanut siihen, että on osoittautunut tarpeelliseksi tarkastella tarkoin uudelleen mainitussa päätöksessä säädettyjen toimenpiteiden sisältöä ja tämän vuoksi päätöksen soveltamispäivää olisi lykättävä, ON TEHNYT TÄMÄN PÄÄTÖKSEN: 1 artikla Korvataan komission päätöksen 97/534/EY 10 artiklassa viittaus päivämäärään "1 päivä tammikuuta 1999" viittauksella päivämäärään "31 päivä joulukuuta 1999". 2 artikla Tätä päätöstä sovelletaan 1 päivästä tammikuuta 1999. 3 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 1998. Neuvoston puolesta W. MOLTERER Puheenjohtaja (1) EYVL L 395, 30.12.1989, s. 13, direktiivi sellaisena kuin se on viimeksi muutettuna direktiivillä 92/118/ETY (EYVL L 62, 15.3.1993, s. 49). (2) EYVL L 224, 18.8.1990, s. 29, direktiivi sellaisena kuin se on viimeksi muutettuna direktiivillä 92/118/ETY. (3) EYVL L 373, 31.12.1990, s. 1, direktiivi sellaisena kuin se on viimeksi muutettuna direktiivillä 96/43/EY (EYVL L 162, 1.7.1996, s. 1). (4) EYVL L 216, 8.8.1997, s. 95, päätös sellaisena kuin se on viimeksi muutettuna komission päätöksellä 98/248/EY (EYVL L 102, 2.4.1998, s. 26).
98/737/YUTP: Neuvoston päätös, tehty 22 päivänä joulukuuta 1998, Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin koskevan yhteisen toiminnan 95/545/YUTP voimassaolon jatkamisesta ja päätöksen 98/607/YUTP muuttamisesta



Virallinen lehti nro L 354 , 30/12/1998 s. 0004 - 0004



NEUVOSTON PÄÄTÖS, tehty 22 päivänä joulukuuta 1998, Euroopan unionin osallistumisesta Bosnia-Hertsegovinan rauhansopimuksen täytäntöönpanorakenteisiin koskevan yhteisen toiminnan 95/545/YUTP voimassaolon jatkamisesta ja päätöksen 98/607/YUTP muuttamisesta (98/737/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen J.3 artiklan, sekä katsoo, että neuvosto hyväksyi 11 päivänä joulukuuta 1995 Euroopan unionin osallistumista Bosnia-Hertsegovinan rauhansopimuksen täytäntöönpanorakenteisiin koskevan yhteisen toiminnan 95/545/YUTP (1), jonka voimassaoloa jatkettiin 20 päivänä marraskuuta 1996 tehdyllä päätöksellä 96/745/YUTP (2) ja jota täydennettiin 26 päivänä lokakuuta 1998 päätöksellä 98/607/YUTP (3), neuvosto vahvisti 7 päivänä joulukuuta 1998 tekemissään päätelmissä vakaan tukensa Bosnian ja Hertsegovinan korkean tason edustajalle, unioni ilmoitti rauhansopimusten täytäntöönpanoneuvostossa Madridissa 15-16 päivänä joulukuuta 1998 tukevansa edelleen korkean edustajan toimia, ja yhteinen toiminta 95/545/YUTP lakkaa olemasta voimassa 31 päivänä joulukuuta 1998, joten sen voimassaoloa olisi jatkettava; olisi varmistettava unionin jatkuva osallistuminen voimassaolon jatkamiseen liittyviin kuluihin, ON PÄÄTTÄNYT SEURAAVAA: 1 artikla Yhteisen toiminnan 95/545/YUTP voimassaoloa jatketaan 31 päivään joulukuuta 1999 saakka. 2 artikla Korvataan päätöksen 98/607/YUTP 2 artikla seuraavasti: "2 artikla Tämä päätös tulee voimaan päivänä, jona se tehdään, ja sitä sovelletaan 31 päivään joulukuuta 1999." 3 artikla Tämä päätös tulee voimaan päivänä, jona se tehdään. 4 artikla Tämä päätös julkaistaan virallisessa lehdessä. Tehty Brysselissä 22 päivänä joulukuuta 1998. Neuvoston puolesta C. EINEM Puheenjohtaja (1) EYVL L 309, 21.12.1995, s. 2 (2) EYVL L 340, 30.12.1996, s. 3 (3) EYVL L 290, 29.10.1998, s. 3
98/719/EY: Komission päätös, tehty 8 päivänä joulukuuta 1998, Ugandasta, Keniasta, Tansaniasta ja Mosambikista peräisin oleviin tai niistä tuotaviin hedelmiin ja vihanneksiin sovellettavista erityistoimista tehdyn päätöksen 98/116/EY kumoamisesta (tiedoksiannettu numerolla K(1998) 3632) (ETA:n kannalta merkityksellinen teksti)



Virallinen lehti nro L 342 , 17/12/1998 s. 0029 - 0029



KOMISSION PÄÄTÖS, tehty 8 päivänä joulukuuta 1998, Ugandasta, Keniasta, Tansaniasta ja Mosambikista peräisin oleviin tai niistä tuotaviin hedelmiin ja vihanneksiin sovellettavista erityistoimista tehdyn päätöksen 98/116/EY kumoamisesta (tiedoksiannettu numerolla K(1998) 3632) (ETA:n kannalta merkityksellinen teksti) (98/719/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikehygieniasta 14 päivänä kesäkuuta 1993 annetun neuvoston direktiivin 93/43/ETY (1) ja erityisesti sen 10 artiklan, on kuullut jäsenvaltioita asiasta, sekä katsoo, että komissio teki 4 päivänä helmikuuta 1998 päätöksen 98/116/EY (2) Ugandasta, Keniasta, Tansaniasta ja Mosambikista peräisin oleviin tai niistä tuotaviin hedelmiin ja vihanneksiin sovellettavista erityistoimista sen jälkeen, kun näissä maissa oli todettu koleraepidemia, elintarvikealan tiedekomitean kesäkuussa 1998 antaman lausunnon mukaan vaara, että ihmiset saisivat muualla kuin koleran esiintymisalueella Vibrio choleraen aiheuttaman tartunnan hedelmistä, jotka on tuotu alueilta, joilla koleraa esiintyy epideemisenä tai endeemisenä, on pieni, tietoon ei ole tullut yhtään koleratapausta, jossa tauti olisi aiheutunut sellaisten hedelmien tai vihannesten käytöstä, jotka on tuotu yhteisöön Ugandasta, Keniasta, Tansaniasta ja Mosambikista tai muista maista, joissa esiintyy koleraa epideemisenä tai endeemisenä, erittäin pienessä määrässä näytteistä, jotka jäsenvaltioiden toimivaltaiset viranomaiset ovat ottaneet yhteisön tuontipaikoilla kymmenestä prosentista Ugandasta, Keniasta, Tansaniasta tai Mosambikista peräisin olevia tai niistä tuotavia hedelmä- ja vihanneslähetyksiä, on todettu Vibrio cholerae -kontaminaatio. päätös 98/116/EY on sen vuoksi kumottava, ja ON TEHNYT TÄMÄN PÄÄTÖKSEN: 1 artikla Kumotaan päätös 98/116/EY 1 päivästä marraskuuta 1998 lähtien. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä joulukuuta 1998. Komission puolesta Martin BANGEMANN Komission jäsen (1) EYVL L 175, 19.7.1993, s. 1 (2) EYVL L 31, 6.2.1998, s. 28
98/727/EY: Komission päätös, tehty 9 päivänä joulukuuta 1998, tiettyjen jäsenvaltioiden vuodeksi 1998 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä tehdyn komission päätöksen 98/439/EY muuttamisesta (tiedoksiannettu numerolla K(1998) 3938)



Virallinen lehti nro L 345 , 19/12/1998 s. 0055 - 0055



KOMISSION PÄÄTÖS, tehty 9 päivänä joulukuuta 1998, tiettyjen jäsenvaltioiden vuodeksi 1998 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä tehdyn komission päätöksen 98/439/EY muuttamisesta (tiedoksiannettu numerolla K(1998) 3938) (98/727/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön osallistumisesta jäsenvaltioiden yhteiseen kalastuspolitiikkaan sovellettavan valvontajärjestelmän täytäntöönpanemiseksi hyväksymien tiettyjen kulujen rahoitukseen 8 päivänä joulukuuta 1995 tehdyn neuvoston päätöksen 95/527/EY (1) ja erityisesti sen 6 artiklan, sekä katsoo, että komission päätöksessä 98/439/EY (2) säädetään tiettyjen jäsenvaltioiden vuodeksi 1998 vahvistamien yhteiseen kalastuspolitiikkaan sovellettavien valvonta- ja tarkastusjärjestelmien täytäntöönpanosta aiheutuvien kulujen hyväksyttävyydestä, Yhdistynyt kuningaskunta on toimittanut tietoja tarkentaakseen päätöksen 95/527/EY 2 artiklassa tarkoitettujen, vuodeksi 1998 vahvistettujen menojen yhteisrahoitusta koskevaa hakemustaan, nämä tiedot vaikuttavat päätöksen 95/527/EY mukaisten yhteisrahoitettavaksi hyväksyttyjen menojen määrään, päätöstä 98/439/EY olisi muutettava kyseisten määrien huomioon ottamiseksi, ja tässä päätöksessä säädetyt toimenpiteet ovat kalastus- ja vesiviljelyalan hallintokomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 98/439/EY seuraavasti: 1. Korvataan 1 artiklan ensimmäisessä virkkeessä määrä 71 867 026 ecua määrällä 77 788 171 ecua. 2. Korvataan ensimmäisen artiklan kolmannessa virkkeessä määrä 20 570 152 ecua määrällä 23 530 725 ecua. 3. Korvataan liitteessä I olevat Yhdistynyttä kuningaskuntaa koskevat määrät 8 866 957 Englannin puntaa, 13 425 954 ecua ja 3 449 817 ecua vastaavasti määrillä 12 777 483 Englannin puntaa 19 347 099 ecua ja 6 410 390 ecua. 4. Korvataan liitteessä I olevat yhteenlasketut määrät 71 867 026 ecua ja 20 570 152 ecua vastaavasti määrillä 77 788 171 ecua ja 23 530 725 ecua. 2 artikla Tämä päätös on osoitettu Belgian kuningaskunnalle, Tanskan kuningaskunnalle, Saksan liittotasavallalle, Kreikan tasavallalle, Espanjan kuningaskunnalle, Ranskan tasavallalle, Irlannille, Italian tasavallalle, Alankomaiden kuningaskunnalle, Portugalin tasavallalle, Suomen tasavallalle, Ruotsin kuningaskunnalle ja Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 9 päivänä joulukuuta 1998. Komission puolesta Emma BONINO Komission jäsen (1) EYVL L 301, 14.12.1995, s. 30. EYVL L 302, 15.12.1995, s. 45 (oikaisu). (2) EYVL L 194, 10.7.1998, s. 50
98/718/EY: Komission päätös, tehty 4 päivänä joulukuuta 1998, luvan antamisesta Saksalle, Ranskalle, Italialle ja Yhdistyneelle kuningaskunnalle suorittaa vain kaksi sikatuotantoa koskevaa tilastotietojen keruuta vuodessa (tiedoksiannettu numerolla K(1998) 3790) (Ainoastaan saksan-, englannin-, ranskan- ja italiankieliset tekstit ovat todistusvoimaisia)



Virallinen lehti nro L 342 , 17/12/1998 s. 0028 - 0028



KOMISSION PÄÄTÖS, tehty 4 päivänä joulukuuta 1998, luvan antamisesta Saksalle, Ranskalle, Italialle ja Yhdistyneelle kuningaskunnalle suorittaa vain kaksi sikatuotantoa koskevaa tilastotietojen keruuta vuodessa (tiedoksiannettu numerolla K(1998) 3790) (Ainoastaan saksan-, englannin-, ranskan- ja italiankieliset tekstit ovat todistusvoimaisia) (98/718/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sikatuotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 93/23/ETY (1), sellaisena kuin se on viimeksi muutettuna neuvoston direktiivillä 97/77/EY (2), ja erityisesti sen 1 artiklan 4 kohdan, sekä katsoo, että kyseiset neljä jäsenvaltiota ovat esittäneet asianmukaiset menetelmäkuvaukset, joiden avulla voidaan turvata tuotantoarvioiden laatu direktiivin 93/23/ETY mukaisesti, ja näille jäsenvaltioille voidaan antaa lupa suorittaa vain kaksi tilastotietojen keruuta vuodessa kuuden kuukauden välein touko-/kesäkuussa ja marras-/joulukuussa, ON TEHNYT TÄMÄN PÄÄTÖKSEN: 1 artikla Saksan liittotasavallalle, Ranskan tasavallalle, Italian tasavallalle sekä Ison-Britannian ja Pohjois-Irlannin yhdistyneelle kuningaskunnalle on direktiivin 93/23/EY 1 artiklan 4 kohdan mukaisesti annettu lupa suorittaa vain kaksi tilastotietojen keruuta vuodessa kuuden kuukauden välein touko-/kesäkuussa ja marras-/joulukuussa. 2 artikla Tämä päätös on osoitettu Saksan liittotasavallalle, Ranskan tasavallalle, Italian tasavallalle sekä Ison-Britannian ja Pohjois-Irlannin yhdistyneelle kuningaskunnalle. Tehty Brysselissä 4 päivänä joulukuuta 1998. Komission puolesta Yves-Thibault DE SILGUY Komission jäsen (1) EYVL L 149, 21.6.1993, s. 1 (2) EYVL L 10, 16.1.1998, s. 28
Komission päätös, tehty 24 päivänä marraskuuta 1998, neuvoa-antavasta kalatalouskomiteasta tehtyyn päätökseen 71/128/ETY liittyvästä poikkeussäännöksestä (tiedoksiannettu numerolla K(1998) 3591)



Virallinen lehti nro L 345 , 19/12/1998 s. 0054 - 0054



KOMISSION PÄÄTÖS, tehty 24 päivänä marraskuuta 1998, neuvoa-antavasta kalatalouskomiteasta tehtyyn päätökseen 71/128/ETY liittyvästä poikkeussäännöksestä (tiedoksiannettu numerolla K(1998) 3591) (98/726/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, sekä katsoo, että kalatalousalalle perustettiin neuvoa-antava komitea komission päätöksellä 71/128/ETY (1), sellaisena kuin se on viimeksi muutettuna päätöksellä 97/246/EY (2), päätöksellä 97/246/EY komitean jäsenten toimikausi rajattiin 18 kuukauteen, jotta komitean tehtävä ja sen toimintatavat voitaisiin mukauttaa sen perustamisen jälkeen tapahtuneisiin muutoksiin parantamalla kuulemismenettelyä ja komitean toimintaolosuhteita, komissio ei ole saanut ajoissa päätökseen komitean rakennetta ja työmenetelmiä koskevien soveltuvien säännösten laatimista, jotta uusi päätös voitaisiin tehdä ennen kuin nykyisen komitean toimikausi päättyy, komitean olisi tarpeen jatkaa toimintaansa siihen saakka kunnes uusi päätös voidaan tehdä, ON PÄÄTTÄNYT SEURAAVAA: 1 artikla Poiketen siitä, mitä päätöksen 71/128/ETY 4 ja 5 artiklassa säädetään, neuvoa-antavan kalatalouskomitean jäsenet ja puheenjohtaja sekä kumpikin varapuheenjohtaja jatkavat tehtävässään siihen asti, kunnes uusi komitea nimitetään, kuitenkin enintään 31 päivään heinäkuuta 1999. 2 artikla Tätä päätöstä sovelletaan 15 päivästä marraskuuta 1998. Tehty Brysselissä 24 päivänä marraskuuta 1998. Komission puolesta Emma BONINO Komission jäsen (1) EYVL L 68, 22.3.1971, s. 18 (2) EYVL L 97, 12.4.1997, s. 27
98/720/EY: Komission päätös, tehty 9 päivänä joulukuuta 1998, klassiseen sikaruttoon liittyvistä tietyistä suojatoimenpiteistä Espanjassa tehdyn päätöksen 98/339/EY muuttamisesta kolmannen kerran (tiedoksiannettu numerolla K(1998) 3912) (ETA:n kannalta merkityksellinen teksti)



Virallinen lehti nro L 342 , 17/12/1998 s. 0030 - 0031



KOMISSION PÄÄTÖS, tehty 9 päivänä joulukuuta 1998, klassiseen sikaruttoon liittyvistä tietyistä suojatoimenpiteistä Espanjassa tehdyn päätöksen 98/339/EY muuttamisesta kolmannen kerran (tiedoksiannettu numerolla K(1998) 3912) (ETA:n kannalta merkityksellinen teksti) (98/720/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2) ja erityisesti sen 10 artiklan 4 kohdan, sekä katsoo, että Espanjassa on esiintynyt lukuisia klassisen sikaruton tautipesäkkeitä, Espanja on toteuttanut toimenpiteitä yhteisön toimenpiteistä klassisen sikaruton torjumiseksi 22 päivänä tammikuuta 1980 annetun neuvoston direktiivin 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaisesti, tautitilanteen vuoksi klassiseen sikaruttoon liittyvistä tietyistä suojatoimenpiteistä 30 päivänä huhtikuuta 1997 tehty komission päätös 97/285/EY (4) oli tarpeen hyväksyä, sitä oli muutettava päätöksellä 97/446/EY (5), päätöksellä 98/93/EY (6) ja päätöksellä 98/271/EY (7), se oli kumottava päätöksellä 98/339/EY (8) ja muutettava komission päätös 98/339/EY päätöksellä 98/411/EY (9) ja päätöksellä 98/555/EY (10), Espanja on ottanut käyttöön komission päätöksen 98/176/EY (11) mukaisen kansallisen seerumin valvontaohjelman klassisen sikaruton osalta, Zaragozan maakunnassa tapahtuneen klassisen sikaruton suotuisan kehityksen vuoksi sikojen liikkeitä ja karjujen siemennesteen kauppaa koskevia hyväksyttyjä toimenpiteitä on tarpeen muuttaa eräiden Espanjan alueiden osalta, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 98/339/EY liite I tämän päätöksen liitteellä. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi. 3 artikla Tämä päätös on osoitettu kaikille jäsenvaltioille. Tehty Brysselissä 9 päivänä joulukuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 29 (2) EYVL L 62, 15.3.1993, s. 49 (3) EYVL L 47, 21.2.1980, s. 11 (4) EYVL L 114, 1.5.1997, s. 47 (5) EYVL L 190, 19.7.1997, s. 48 (6) EYVL L 18, 23.1.1998, s. 35 (7) EYVL L 120, 23.4.1998, s. 23 (8) EYVL L 148, 19.5.1998, s. 43 (9) EYVL L 188, 2.7.1998, s. 40 (10) EYVL L 266, 1.10.1998, s. 84 (11) EYVL L 65, 5.3.1998, s. 26 LIITE "LIITE I Comarcas veterinarias Sevillan maakunnassa Los Alcores."
98/716/EY: Komission päätös, tehty 3 päivänä joulukuuta 1998, yhteisön osallistumisesta suu- ja sorkkataudin hävittämistä koskevan valvontaohjelman rahoitukseen Albaniassa, Jugoslavian liittotasavallassa ja entisessä Jugoslavian tasavallassa Makedoniassa tehdyn päätöksen 97/432/EY muuttamisesta (tiedoksiannettu numerolla K(1998) 3747) (ETA:n kannalta merkityksellinen teksti)



Virallinen lehti nro L 340 , 16/12/1998 s. 0050 - 0050



KOMISSION PÄÄTÖS, tehty 3 päivänä joulukuuta 1998, yhteisön osallistumisesta suu- ja sorkkataudin hävittämistä koskevan valvontaohjelman rahoitukseen Albaniassa, Jugoslavian liittotasavallassa ja entisessä Jugoslavian tasavallassa Makedoniassa tehdyn päätöksen 97/432/EY muuttamisesta (tiedoksiannettu numerolla K(1998) 3747) (ETA:n kannalta merkityksellinen teksti) (98/716/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 12 ja 13 artiklan, sekä katsoo, että Albania, entinen Jugoslavian tasavalta Makedonia ja Jugoslavian liittotasavalta ilmoittivat suu- ja sorkkataudin puhkeamisesta vuoden 1996 myöhäiskevään ja/tai kesän aikana, suu- ja sorkkataudin ilmeneminen Itä-Euroopan maissa aiheuttaa vakavan vaaran yhteisön karjakannalle, tiettyjä Albanian, Jugoslavian liittotasavallan ja entisen Jugoslavian tasavallan Makedonian alueita varten on laadittu suu- ja sorkkataudin vasta-aineiden havaitsemiseen tarkoitettu serologinen valvontaohjelma; kyseinen ohjelma, joka toteutettiin komission ja jäsenvaltioiden seurantasuunnitelman mukaisesti tarjosi arvokasta tietoa valvontaan kuuluvien alueiden tautitilanteesta, tehtävää varten osoitettujen laboratorioiden on komission päätöksen 97/432/EY (3) mukaisesti jätettävä rahoitusta koskeva kertomus kuuden kuukauden kuluessa laboratoriotutkimusten ilmoitetusta alkamisajankohdasta; yhden jäsenvaltion kansallisen suu- ja sorkkatautilaboratorioiden rahoitusta koskeva kertomus kuitenkin viivästyi teknisistä syistä, on suotavaa pidentää rahoitusta koskevan kertomuksen jättöaikaa, jotta Pirbrightin laboratoriolle serologisesta valvontaohjelmasta Jugoslavian liittotasavallassa aiheutuneet menot voidaan korvata edellä mainitun päätöksen rajoissa, tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/432/EY 2 artiklan toisessa luetelmakohdassa sana "kuuden" sanalla "kahdentoista." 2 artikla Tämä päätös on osoitettu kaikille jäsenvaltioille. Tehty Brysselissä 3 päivänä joulukuuta 1998. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 (3) EYVL L 185, 15.7.1997, s. 15